ΠΙΝΑΚΑΣ ΣΥΜΜΟΡΦΩΣΗΣ

 **(Ανήκει στη Διακήρυξη …………………………………………….)**

|  |  |  |  |  |
| --- | --- | --- | --- | --- |
|  **Α/Α** | **ΠΕΡΙΓΡΑΦΗ** |  **ΑΠΑΙΤΗΣΗ** |  **ΑΠΑΝΤΗΣΗ**  **ΥΠΟΨΗΦΙΟΥ** |  **ΠΑΡΑΠΟΜΠΗ** |
| **ΓΕΝΙΚΑ ΧΑΡΑΚΤΗΡΙΣΤΙΚΑ** |
| **1.** | Τα προσφερόμενα προϊόντα να είναι γνήσια αντιπροσωπείας - αυθεντικά προϊόντα των κατασκευαστριών εταιρειών των εκτυπωτών (original) ή ισοδύναμα. Ως ισοδύναμα προϊόντα γίνονται δεκτά **μόνο ανακατασκευασμένα** σύμφωνα με τις προδιαγραφές DIN ή ισοδύναμες και όπως αναλυτικά περιγράφονται στην παράγραφο 3 των Ειδικών Χαρακτηριστικών της παρούσας. Για όλα τα προσφερόμενα **ισοδύναμα** προϊόντα των Τμημάτων **2, 7, 8** και **9** του Πίνακα Ποσοτήτων (άρθρο 1.3.1 της παρούσης), θα πρέπει μέσα στη τεχνική προσφορά να υπάρχει έγγραφη βεβαίωση από τον **κατασκευαστή των αντίστοιχων εκτυπωτών ή τον επίσημο αντιπρόσωπο του στην Ελλάδα,** ότι τα προσφερόμενα ισοδύναμα αναλώσιμα είναι κατάλληλα προς χρήση για τους εκτυπωτές για τους οποίους προορίζονται. | **ΝΑΙ** |  |  |
| **2.** | Τα original προϊόντα να είναι καινούργια και αμεταχείριστα. Τα ισοδύναμα **ανακατασκευασμένα** σε άριστη κατάσταση. | **ΝΑΙ** |  |  |
| **3.** | Τα προσφερόμενα ισοδύναμα **ανακατασκευασμένα** προϊόντα θα είναι ελεύθερα πατεντών, δεν θα προσβάλλουν κατοχυρωμένα δικαιώματα του κατασκευαστή των original αναλωσίμων και η κυκλοφορία τους θα είναι νόμιμη εντός των ορίων των κρατών μελών της Ευρωπαϊκής Ένωσης. **Να προσκομιστεί με την τεχνική προσφορά σχετική υπεύθυνη δήλωση του κατασκευαστή των αναλωσίμων.** | **ΝΑΙ** |  |  |
| **4.** | Η παραγωγή, συσκευασία και διακίνηση των υπό προμήθεια αναλωσίμων θα πρέπει να γίνεται σύμφωνα με τα προβλεπόμενα στην εθνική και ευρωπαϊκή νομοθεσία. (Νόμος 2939/01, ΚΥΑ 181504/2016 κλπ). Οι υποψήφιοι ανάδοχοι πρέπει να έχουν στη διάθεσή τους όλα τα απαραίτητα αποδεικτικά μέσα και να τα προσκομίσουν εφ’ όσον τους ζητηθούν. |  **ΝΑΙ** |  |  |
| **5.** | Τα προσφερόμενα ισοδύναμα προϊόντα να μην είναι αναγομωμένα (refilled). | **ΝΑΙ** |  |  |
| **6.** | Για όλα τα προσφερόμενα αναλώσιμα θα πρέπει μέσα στη τεχνική προσφορά να υπάρχει έγγραφη βεβαίωση από τον **κατασκευαστή των αναλωσίμων ή τον επίσημο αντιπρόσωπο του στην Ελλάδα,** ότι «έλαβε γνώση της παρούσας Διαγωνιστικής διαδικασίας και αποδέχεται την εκτέλεση της σε περίπτωση κατακύρωσης στον προσφέροντα πελάτη της». | **ΝΑΙ** |  |  |
| **7.** | Οι κατασκευαστές των προσφερομένων αναλωσίμων θα πρέπει να διαθέτουν Πιστοποιητικό Διαχείρισης Ποιότητας σύμφωνα με το ISO 9001 ή ισοδύναμο. **Το αναφερόμενο πιστοποιητικό να προσκομισθεί με την τεχνική προσφορά.** |  **ΝΑΙ** |  |  |
| **8.** | Οι κατασκευαστές των προσφερομένων αναλωσίμων θα πρέπει να διαθέτουν Πιστοποιητικό Περιβαλλοντικής Διαχείρισης σύμφωνα με το πρότυπο EMAS ή ISO14001 ή ισοδύναμο. **Το αναφερόμενο πιστοποιητικό να προσκομισθεί με την τεχνική προσφορά.** | **ΝΑΙ** |  |  |
| **ΕΙΔΙΚΑ ΧΑΡΑΚΤΗΡΙΣΤΙΚΑ** |
| **9.** | Για όσα από τα προσφερόμενα αναλώσιμα υλικά , περιέχουν γραφίτη και μελάνι (laser toners και ink cartridges), θα πρέπει οι προσφέροντες **είτε να δηλώσουν στην τεχνική προσφορά τους, είτε με μια υπεύθυνη δήλωση τους τα κάτωθι:**🙶Όλα τα προσφερόμενα αναλώσιμα υλικά που περιέχουν γραφίτη και μελάνι (laser toners και ink cartridges), διαθέτουν Φύλλα Δεδομένα Ασφαλείας-**MSDS (MATERIAL SAFETY DATA SHEET)**, όπως περιγράφεται στην οδηγία 67/548/EEC της Ευρωπαϊκής Ένωσης για τις επικίνδυνες ουσίες. Τα Φύλλα Δεδομένα Ασφαλείας θα συνοδεύουν τα προς παράδοση αναλώσιμα υλικά, τοποθετημένα σε εμφανές σημείο κάθε συσκευασίας μεταφοράς τους (παλέτα ή μεγάλο χαρτοκιβώτιο) και θα μπορούν να αποσπαστούν από την συσκευασία μεταφοράς χωρίς να καταστραφούν🙷. **Η Επιτροπή Παραλαβής δύναται να βεβαιώσει τα ανωτέρω κατά τη μακροσκοπική παραλαβή.** | **ΝΑΙ** |  |  |
| **10.** | Οι κατασκευαστές των ισοδύναμων ειδών, για όσα είδη περιέχουν γραφίτη και μελάνι (laser toners και ink cartridges), θα πρέπει να δηλώσουν το είδος του γραφίτη και του μελανιού που θα χρησιμοποιήσουν. Δεν θα πρέπει να είναι κατώτερων προδιαγραφών από του κατασκευαστή των αντίστοιχων original και το ίδιο ασφαλές στην χρήση. Απαραίτητη η συμμόρφωση της κατασκευάστριας εταιρίας του γραφίτη με τη REACH – (κανονισμός για την καταχώριση, αξιολόγηση, αδειοδότηση και τους περιορισμούς των χημικών προϊόντων). **Να προσκομισθεί με την τεχνική προσφορά: α) σχετική υπεύθυνη δήλωση του κατασκευαστή των ισοδύναμων για όλα τα ανωτέρω β) παραπομπή σε σχετικά αποδεικτικά στοιχεία (π.χ. τεχνικό φυλλάδιο, παραστατικά αγοράς, ιστοσελίδα κλπ).** | **ΝΑΙ** |  |  |
| **11.** | Τα ανακατασκευασμένα toners θα πρέπει να έχουν ανακατασκευαστεί σύμφωνα με τα πρότυπα DIN33870-1 (μονόχρωμα), DIN33870-2 (έγχρωμα), και τα ανακατασκευασμένα μελάνια σύμφωνα με τα πρότυπα DIN33871-1 και DIN33871-2 αντίστοιχα. **Να προσκομισθεί με την τεχνική προσφορά σχετική βεβαίωση από Ανεξάρτητο Φορέα Πιστοποίησης.** **Τα προϊόντα να φέρουν σχετική ένδειξη στη συσκευασία** **τους.** | **ΝΑΙ** |  |  |
| **12.** | Τα ink-cartridge και toner-cartridge των προσφερόμενων ανακατασκευασμένων αναλωσίμων να έχουν χρησιμοποιηθεί μία μόνο φορά και να είναι μόνο “VIRGIN ORIGINAL CARTRIDGE”. Τα ανακατασκευασμένα toners να έχουν καινούργιο τύμπανο, καινούργιο wiper blade, καινούργιο ότι χρειάζεται αντικατάσταση: (doctor blade, doctor bar, chip κ.λ.π)**. Να προσκομιστεί με την τεχνική προσφορά σχετική βεβαίωση του κατασκευαστή.** | **ΝΑΙ** |  |  |
| **13.** | Για όλα τα προσφερόμενα αναλώσιμα θα δηλώνεται ο αριθμός των εκτιμώμενων σελίδων εκτύπωσης σύμφωνα με τις μεθόδους ISO/IEC19752 και ISO/IEC19798 για μονόχρωμο και έγχρωμο toner αντίστοιχα και σύμφωνα με τη μέθοδο ISO/IEC 24711 για μελάνι (inkjet). Επιπλέον για όλα τα προσφερόμενα **ισοδύναμα ανακατασκευασμένα** αναλώσιμα και για κάθε κωδικό χωριστά, με την τεχνική προσφορά να προσκομιστεί αναλυτική αναφορά (test report) αναγνωρισμένου αρμόδιου φορέα (π.χ Διπλωματούχος Μηχανολόγος) των σελίδων που τυπώνονται βάσει της ανωτέρω αντίστοιχης μεθόδου. **Από τα test report θα πρέπει να προκύπτει ότι ο αριθμός των σελίδων εκτύπωσης δεν είναι μικρότερος του αντίστοιχου γνήσιου (original) προϊόντος.** | **ΝΑΙ** |  |  |
| **14.** | Για τα ισοδύναμα αναλώσιμα προϊόντα, να υπάρχει τουλάχιστον μια φορά δυνατότητα ανακατασκευής τους. **Να προσκομιστεί με την τεχνική προσφορά σχετική βεβαίωση του κατασκευαστή.** | **ΝΑΙ** |  |  |
| **15.** | Εάν τα γνήσια αναλώσιμα παρέχουν πληροφορίες μέσω του εκτυπωτή (π.χ. ποσοστό αναλωσίμου που υπολείπεται, ειδοποίηση για χαμηλή στάθμη κλπ), οι ίδιες πληροφορίες θα παρέχονται και από τα προσφερόμενα ισοδύναμα προϊόντα. |  **ΝΑΙ** |  |  |
| **16.** | Τα προσφερόμενα αναλώσιμα θα έχουν ημερομηνία λήξης τουλάχιστον δύο (2) χρόνια μετά την ημερομηνία παράδοσης. Εναλλακτικά, θα πρέπει να έχουν ημ/νία παραγωγής ή ανακατασκευής το πολύ δύο μήνες πριν την ημ/νία παράδοσης. Τα ανωτέρω δεν απαιτούνται για όσα original προϊόντα δεν λήγουν ποτέ (lifetime) και θα αναφέρονται ρητώς στη τεχνική προσφορά. | **ΝΑΙ** |  |  |
| **17.** | Εάν το γνήσιο αναλώσιμο φέρει κάλυμμα κεφαλής ή ταινία ασφαλείας ή αποστάτη μεταξύ blade και drum, τα οποία αφαιρούνται πριν τη χρήση, τα ίδια να φέρουν και τα προσφερόμενα ισοδύναμα προϊόντα. | **ΝΑΙ** |  |  |
| **ΣΥΣΚΕΥΑΣΙΑ** |
| **18.** | Κάθε αναλώσιμο θα είναι συσκευασμένο αεροστεγώς (προσυσκευασία). Κάθε προσυσκευασμένο αναλώσιμο θα τοποθετείται εντός χάρτινης σκληρής συσκευασίας (εξωτερική συσκευασία), ικανής να ανταπεξέλθει χωρίς να καταστραφεί η ίδια και το περιεχόμενο της, σε πανελλαδική αποστολή εντός ταχυδρομικών σάκων. | **ΝΑΙ** |  |  |
| **19.** | Στην εξωτερική συσκευασία θα αναγράφονται στην Ελληνική ή στην Αγγλική γλώσσα ευκρινώς:**α)**οι τύποι των συσκευών για τους οποίους προορίζονται **β)**η επωνυμία του κατασκευαστή και το εμπορικό σήμα (εάν υπάρχει)**γ)**η ημερομηνία λήξης ή εναλλακτικά η ημερομηνία παραγωγής ή ανακατασκευής. Δεν απαιτείται για όσα original προϊόντα δεν λήγουν ποτέ (lifetime) και αναφέρονται ρητώς στη τεχνική προσφορά.**δ)**ο τύπος του προσφερόμενου αναλωσίμου (πχ. ανακατασκευασμένο- remanufactured κλπ). **ε)**ένδειξη περί ανακατασκευής βάσει DIN33870 ή DIN 33871 σε περίπτωση ανακατασκευασμένου. | **ΝΑΙ** |  |  |
| **ΕΓΓΥΗΣΕΙΣ** |
| **1.** | Να παρέχεται εγγύηση καλής λειτουργίας των αναλωσίμων τουλάχιστον δύο (2) ετών από την ημερομηνία παραλαβής της προμήθειας. | **ΝΑΙ** |  |  |
| **2.** | Να παρέχεται εγγύηση άμεσης αντικατάστασης ελαττωματικών προϊόντων. | **ΝΑΙ** |  |  |
| **3.** | Σε περίπτωση που διαπιστωθούν από την υπηρεσία ελαττώματα (πχ. ανομοιόμορφη κατανομή μελάνης, μη αναγνώρισή τους από το μηχάνημα κλπ) τα οποία έχουν σαν αποτέλεσμα την αλλοίωση της ποιότητας εκτύπωσης (περιοδική ή μη), ο προμηθευτής υποχρεούται να αντικαταστήσει τα ελαττωματικά είδη που εντοπίστηκαν και χρησιμοποιήθηκαν μερικώς εντός τριών (3) εργασίμων ημερών από την ενημέρωση του από την Υπηρεσία. Σε περίπτωση που παρατηρηθεί οποιαδήποτε αλλοίωση, σύμφωνα με τα παραπάνω, σε ποσοστό πάνω από το 10% της συνολικής ποσότητας και για διάστημα **δύο (2) ετών** από την παραλαβή τους, ο προμηθευτής υποχρεούται **να αλλάξει όλη την υπόλοιπη ποσότητα.** | **ΝΑΙ** |  |  |
| **4.** | Ο προμηθευτής, ανεξάρτητα αν είναι αντιπρόσωπος ή όχι της κατασκευάστριας εταιρείας, δηλώνει ότι αναλαμβάνει την υποχρέωση να βρει και να υποδείξει άλλη εταιρεία που θα αναλαμβάνει αντ' αυτού τις υποχρεώσεις που απορρέουν από την ενότητα **ΕΓΓΥΗΣΕΙΣ** της παρούσας Τεχνικής Προδιαγραφής, σε περίπτωση που πάψει να υφίσταται ως εταιρεία. | **ΝΑΙ** |  |  |

**ΣΗΜΕΙΩΣΕΙΣ :**

**α.**Ο χρόνος παράδοσης του συμβατικού υλικού ορίζεται σε ένα (1) μήνα από την ημερομηνία δημοσίευσης των συμβάσεων στο ΚΗΜΔΗΣ.

**β.**Το συμβατικό υλικό θα παραδοθεί στις υπηρεσίες της Ανεξάρτητης Αρχής Δημοσίων Εσόδων εντός Αττικής κατόπιν εντολής του Τμήματος Β΄ Διαχείρισης Παγίων.